|  |  |  |  |  |  |  |
| --- | --- | --- | --- | --- | --- | --- |
| **NT-11167 Ének-zene 1.**  **Tanmenetjavaslat**  **Bevezető**  Lantos Rezsőné és Lukin Lászlóné első osztályosok számára írott énekzene tankönyvéhez készült ez a tanmenetjavaslat.  Bőséges dalanyag, mondókák és zenei ismeret jellemzi a könyvet. Ünnepek, jeles napok címen külön fejezetben kaptak helyet az ide tartozó dalok az egyes ünnepek rövid leírásával. A könyv anyagát zenehallgatási CD teszi teljessé, mely 70 percben tartalmazza az 1–2. osztály számára javasolt zenehallgatási anyagot: 00167/CD Zenekalauz sorozat Tengertánc 1.  A Dalok 1-2. CD pedig a könyvben szereplő dalokat tartalmazza szép, a gyermekek számára élvezetes a capella előadásban ezzel is segítve a hallás utáni daltanulást.  A tanmenetjavaslatban egyszerű, áttekinthető formában szerepelnek az egymásra épülő órák **legfontosabb mozzanatai.** Minden órán szerepel új dal, néha több is. A gyerekek ebben a korban – különösen játék közben – könnyen, gyorsan tanulják őket. Ha egy dalt, mondókát megtanultunk, ne felejtsük el! Énekeljük, játsszuk, használjuk őket gyakran, akár kedvtelésből is. *A dalkincs elsősorban ne tananyag legyen, hanem – ahogyan a neve is mondja – kincs.*  A zenehallgatási anyag darabjait többször is hallgassuk meg, így jobban megismerik, megszeretik őket a gyerekek. A kedvenc dalok és játékok mellett legyenek kedvenc zenék is, melyeket szívesen újrahallgatnak!  A Tanmenet **javaslat.** Mintát kíván adni, segítséget kíván nyújtani ahhoz, hogy minden kolléga saját tudása, tapasztalatai, egyénisége szerint hatékony, örömteli énekórákkal járuljon hozzá az elsősök neveléséhez.  **Módszertani ajánlások**  A tankönyv anyaga úgy készült, hogy nemcsak a szaktanár, de egy átlagosan jó képességű pedagógus is eredményesen tudja használni**.** A tananyag a koncentrikus készségfejlesztésre építve bontja ki az új ismereteket, és a folyamatos gyakorlás a játékos feladatokon keresztül valósul meg.  A könyvben valamennyi dal kottája megtalálható, illetve a gyermekjátékdalok játékleírásai is.  Az illusztrációk a megértést segítik és az esztétikai élmény mellett az érzelmi hatásokat is biztosítják a gyerekek számára. Rajzoknak többféle funkciója is van a könyvben: új zenei elemek szemléltetése (hangmagasság, ritmusérték), különböző feladatok jelzései ( pl. kottakirakó), segítenek a régen tanult dolgok felidézésében a feladattípusok meghatározásában.  Feladatként adhatjuk a gyerekeknek, hogy maguk is illusztráljanak egyes dalokat, főleg a cselekményes vagy többversszakos dalokat. Ezekkel az alkotásokkal remekül lehet tovább játszani különféle kreatív játékokat pl. összekeveredtek a dal versszakai-állítsd sorrendbe őket az eseményeknek megfelelően, vagy pl. dalkártyákat készíthetünk, melyekkel dalcsokrok állíthatók össze vagy egyes zenei jelenségek szerint csoportosíthatók: motívumok, ritmusazonosságok, dallamvonalak stb. A rajzokat készíttethetjük modern formákban is, pl. készíts képregényt, készíts dalkincskereső térképet, rajzold le a játékhoz tartozó játékot úgy, hogy csak vonalakat , mértani formákat használsz stb. Ezek az ötletek mind-mind a más területek bevonását segítik az énekbe, és köztudomású, hogy minél több féle megerőstést kap a gyerek, annál jobban bevésődnek az ismeretek.  Az anyag elrendezettsége a heti két órát felöleli (10% szabadon tervezhető), melyben nagyon fontos szerepe van az állandó ismétlésnek, készségfejlesztésnek különböző és változatos módokon. A bő dalkincs lehetővé teszi, hogy sok dal sokféleképpen előkerüljön az órákon játékával együtt, mely az állandó motivációt is fenntartja.  Az új zenei elemek tudatosítását mindig a jóval előbbi megfigyeltetés, előkészítés előzi meg, majd utána az alapos gyakorlás. A gyakorlás legyen mindig játékos az életkori sajátosságoknak megfelelően!  A minél több dalt a gyerekek lehetőleg szép énekléssel, könyv nélkül tudják, ez az alapvető cél a zenei ismeretek átadása mellett. Ezt segíti a lehetőleg élő , szép, tiszta tanári bemutatás, ennek híján vagy mellett a 11167 Dalok CD segítségével tanítsuk az énekeket. A könyv anyagán kívül taníthatunk más dalokat is, melyeknek forrása legyen alapvetően a népzene és az igényes komponált, gyermekek számára írt műzene, de ha ezeket nem célzottan a tananyaghoz kapcsoljuk, nem célzottan tartalmaznak olyan elemeket, melyek a módszertan szerint tanítandók, akkor dallami, ritmikai, formai ismereteket ne vonjunk el belőlük, hallásfejlesztésre, írásra, olvasásra ne használjuk őket. Csakis igényes forrásokból bővítsük a dalanyagot..  Források például:   * Iskolai Énekgyűjtemény I. Szerk. Kodály Zoltán, a gyűjtemény Kerényi György közreműködésével készült . 1943 * Gyermekjátékok, Sajtó alá rendezte kerényi György dr. * A Magyar népzene tára. Szerk. Kodály Zoltán és Bartók Béla, Zeneműkiadó 1951 * Népi gyermekjátékaink az általános iskola I-II. osztályában. Összeállította: Borsai Ilona, Czigány Tibor, Igaz Mária, Pesovár Ernő. Tankönyvkiadó 1954. * Ki játszik körbe? Újjáéledt népi gyermekjátékaink. Zenei szerkesztő: Borsai Ilona, Művelt Nép 1951 * Gyermekjátékdalok. Közreadja Kerényi György. Zeneműkiadó 1951 * Jeles napok dalai: Közreadja Kerényi György. Zeneműkiadó 1963. * Cinege, cinege kismadár. Összeállította Borsai Ilona és Haider Edit MRT-Minerva 1975 * Bújj, bújj zöld ág.. Népi gyermekjátékok Népzenei munkatárs Borsai Ilona. Móra ferenc Könyvkiadó 1976 * Kodály Zoltán: Kisemberek dalai. Zeneműkiadó 1961 * Járdányi Pál: terfere tercsi Gyermekdalok. Zeneműkiadó 1973 * Szomszéd népek gyermekdalai. Gyűjtötte és válogatta: Forrai Katalin, tankönyvkiadó 1966. * Európai gyermekdalok I-II.Válogatta és közreadja Forai Katalin. Zeneműkiadó 1966. * Ének az Óvodában, Forrai Katalin. Zeneműkiadó 1978 * Kivirágzott a diófa. Borsai katalin. Móra Ferenc kiadó 1977 * Ábelbábel – *Mondókák,versek,játékok óvodásoknak* (Társ Kiadó Sepsziszentgyörgy, 2007) * Forrai Katalin: Daloló ÁBC(Zeneműkiadó, Bp., 1978) * Forrai Katalin: Ének a bölcsödében(1986) * Gryllus Vilmos: Dalok óvodásoknak és iskolásoknak1-2 (1992; 1998) * Hintalan László: Aranyalma– *Játékhagyomány* (Fővárosi Pedagógiai intézet, 2000) * Ittzés Mihály – Róbert Gábor: **Ének-zene I.** – *Óvodapedag. számára* – (Tankönyvkiadó, Bp., 1990) * Kiss Áron: **Magyar gyermekjátékgyűjtemény** (1891; Jub. kiadás: Honlap Kiadó Bp. 2000) * Nagy Margit: **Daloló állatkert** (Pannon Literatúra Kft. Óperencia kiadója) * T. Aszódi Éva: **Cini-cini muzsika** – *Óvodások verseskönyve* (Móra Könyvkiadó, 1985) * Törzsök Béla: **Aranygyűrű –** *Játékdalok – népi mondókák alapján* (Flaccus Kiadó, Bp., 2004) * Törzsök Béla: **Tulipánfa –** *Sarkady Sándor verseire* (Szolnok M.Pedagógiai Intézet, 1993)   A zenehallgatás az ismeretek forrása mellett elsősorban élményszerzés legyen annak minden érzelmi vonatkozásával együtt!  Daltanítás  Az énekóra elsősorban az élménytadó, szép éneklés színtere, melynek alapja, hogy a gyerekek sok dalt tudjanak. Az óvodából hozott dalkincs nagy érték, ezt mindenképpen őrizzük meg, s ha az alapvető dalokat nem tudják a gyerekek, (tapasztalat alapján sajnos ez is megtörténik), akkor pótoljuk a hiányosságokat. Mielőtt bármilyen ismeretszerzés elkezdődik, legyen a gyerekek birtokában sok-sok dal játékával együtt, hiszen ezek lesznek a tanulás forrásai.  A dalokat zömében hallás után kell tanítani, ezért fontos a szép éneklés és a jó hanmagasság megválasztása. Kerüljük el azt a hibát, hogy a felnőtt hangterjedelméhez igazítjuk a gyerekek énekét is, tehát általában ez azt jelenti, hogy túl mélyen énekeltetjük az osztályt. Az elsős kisgyermek hangterjedelme a „legfeljebb” C’-C”. A könyvben szereplő dalok lejegyzései figyelembe veszik ezt a sajátosságot, ezért ragaszkodjunk a helyes kezdőhanghoz. A Dalok CD-n az eredeti lejegyzés hangmagasságaiban szólalnak meg az énekek. A kifejező bemutatás csak akkor hiteles, ha a tanító könyv nélkül, a dal összes verszakával együtt mutatja be a tanítandó éneket. Ha hangszeren mutatjuk be a dalokat, a tanulás akkor is ének után folyjon!  Lépések:  -bemutatás,  -tanítás (lehetőleg egészében vagy részenként, ha túl hosszú a dal vagy nehéz motívumot tartalmaz), játék közben is lehet,  -mindig azonnal javítsuk a hibát, később már nehezen tudjuk áttanítani a rossz hangokat, dallamot,  -alkalmazhatjuk a dallamvonal mutatását,  -egyes új dalokat kézjelről is taníthatunk soronként (elsősorban a négysorosakat), de a kézjeleket inkább a gyakorláshoz használjuk,  -a kétütemes gyermekdalokat ne tanítsuk motívumonként, hiszen lényegük az ismételgetés, melyet a gyerekek legjobban a játék közben tanulnak meg,  -csak a nehéz motívumokat emeljük ki,  - a dalt szövegével együtt tanítsuk, de, ha ettől eltérünk , akkor előbb a dallmot tanítsuk, majd ehhez illesszük a szöveget,  -a szövegi hibákat is javítsuk, a meg nem értett kifejezéseket mindig magyarázzuk, de a dalt ne magyarázzuk agyon, hiszen a szavak ritmusaában gyermek a játékot érzi meg elsősorban. Ahogy nő a gyermek , egyre többet ért meg a dalok szövegéből.  -elsősorban a dal hangulatát kell közel hozni hozzá: jó tempó, hangmagasság, előadásmód stb.  - fektessünk nagy hangsúlyt a tiszta intonációra tanulás közben is!  Hangképzés  Már elsőben is foglakozhatunk vele játékos formában, hiszen a szép énekléshez elengedhetetlen a jó légzéstechnika. A kis hangterjedelmet lassan lehet bővíteni. Mindenek előtt a helyes légzést sajátítsák el a gyerekek:  -belégzés orron át  -kilégzés szájon át zöngétlen mássalhangzóval lassan  -belégzés szájon át  -kilégzés szótaggal lassan  -belégzés orron át  -kilégzés szájon át zöngétlen mássalhangzóval lassan  A rekeszizom befelé és felfelé mozog. A vállak nem emelkednek légzés közben. A tüdőt alurlól felfelé ürítsük ki!  Énektechnika  Az éneklésnél különösen ügyeljünk a jó szövegmondásra, hiszen ez az intonációt is segíti. Ennek elősegítésére szöveggyakorlatokat használhatunk a magán- és mássalhangzók gyakorlására.  Ritmika tanítása  Első és legfontosabb kiindulópontja a dalok tanításának a ritmus. Kellő mennyiségű dalanyag ismeretében a „ritmusképzés” is elindulhat. Erre a legalkalmasabb a járás, ritmikus, játékos tánclépések, mozgások, munkamozdulatok –reszelés, gyalulás, szögelés stb.  Lépések:  -először az egyenletes lüktetés megfigyelése a cél,  -majd az alapvető ritmusértékek megtanítása következik: negyed,tá nyolcad, ti-ti ( páros). A két ritmusértéket egyidejűleg tanítjuk, hogy a gyerekek tudják viszonyítani őket egymáshoz,  - ritmusnevek tanítása:tá, ti-ti,  -ritmusjelek tanítása,  -változatos hangoztatás (ritmushangszerek, taps, kopogás stb.),  -játék a ritmusokkal,  -játék a tempókkal,  -a ritmus „ hiánya” , a szünet jelentősége, ritmusértéke, szerepe a ritmussorban,  -belső hallás fejlesztése kitalálós játékokkal  -a megismert ritmuselemekkel a többszólamúságra nevelés ( felelgetős ritmusgyakorlatok, osztinátók stb.)  A ritmusokat mindig az énekből vonjuk el, majd később élhetnek önálló életet a gyakorlások, játékok során.  Végül a kettes ütem megtanítása fejezi be a ritmussal való foglalkozást. Az ütemet a hangsúlyos és hangsúlytalan érzékeltetésén keresztül tanítjuk, és az ütemvonal írását ( miért éppen oda?) is ebből vezetjük le.  Dallam  A dallamokat mindig hallás után tanulják a gyerekek, lehetőleg a mozgásos játékkal együtt. A dallamfordulatok fülbe ültetése megvalósítható a dalanyagon keresztül, illetve a magas-mély érzékeltetését is a dallmi ismeretekből tudjuk jól megfigyeltetni. A dallamvonalak megfigyelésének megerősítését a mozgásokkal tudjuk szemléletesebbé tenni. A megismert relációkat kirakásokkal, kézjelekkel gyakoroltathatjuk és rögtönzésekkel mélyíthetjük el. Első osztályban a pentaton hangkészlet m-sz –l hangjait tanítjuk meg, ( jellegzetes fordulatok). A dalok közül nagyon sokat teljes egészében el tudunk ezzel a hangkészlettel szolmizálni. Alkalmazhatjuk őket a kétszólamúság fejlesztéséhez is kis, egyszerű gyakorlatok formájában , de ez nem cél első osztályban. A gyakorlás azonban soha nem mehet az élményszerűség rovására. A szolmizálás nem cél, hanem eszköz.  Írás  A ritmus írásánál sok feladatot adjunk másolásra. A leírt ritmusokat használjuk játékra, gyakorlásra is, ezért legyenek azok pontosak pl. a tá alá pontos helyre legyen a ti-ti írva stb. A dalokból elvont ritmusok írásánál követhetjük azt a módot, hogy elénekeljük a dalt, majd a dal ritmusának tapsolásával énekeljük el újra (mérő), majd ritmusnévvel énekelünk és tapssal. ezután már írhatunk. A ritmus mindig hangozzék el, ne számolgatással és egyéb módon írjanak a gyerekek.  Vonalrendszer  A korongok kirakásaival kezdjük a szó-mi tanításánál használni. Sűrűn váltogassuk a kezdőhangok helyét, hogy a gyerekek megszokják a vándorlást és a relatív szolmizáció később ne okozzon gondot. A korongokkal dallamokat rakunk, nem hangközöket. Nem baj, ha a gyerekek tévesztenek, mert ez jól szemlélteti majd azt, hogy a dallamnak ritmusa is van, időbeli rendje., amit a korongok egymásutánisága és távolsága is szemléltet ( ti-ti két közelebbi korong stb.).  Olvasás  ritmusolvasás  dallamkirakás-kottaolvasás előkészítése  kezdőhang  kézjelezés  olvasás  Többszólamúság  Először a ritmus segítségével kezdjünk neki a többszólamúság fejlsztésének (osztinátók, felelgetők, ritmuskíséretek, változatos eszközökkel, hangszerekkel). A dallami többszólamúság első lépéseit, a kánont második osztályra hagytuk.  Zenehallgatás  A zenehallgatási anyagok kiválasztásánál a zenék cselekményessége, kifejezőereje volt a szempontja és az, hogy lehetőleg teljes zeneművek hangozzanak el. Olyan darabok vannak a könyvben, melyek a gyerekek életkori sajátosságainak megfelelnek. Az órákon az ismeretek átadásán túl az érzelmi, élményt szerző hatása is olyan ezeknek a daraboknak, mely segíti a későbbi értő zenei befogadást. A zenehallgatás a dalokhoz hasonlóan legyen mindennapos. Többször hallgassunk meg egy-egy művet.Az elsős gyerek még rövid ideig tud figyelni csak a zenére, ezért a zenehallgatás legyen intenzív. Legyen csend, és legyen a zenével kapcsolatos feladat. A zenehallgatás énekórán nem háttérzene, hiszen úgy még az élményszerűsége is elveszik a zenének.  Ne feledjük, hogy a az elsődleges zenehallgatás az órai tanítói ének vagy a hangszeres bemutatás, ezért a dalokat élményszerűen tisztán kell előadni.  Reméljük, hogy a könyv és a munkafüzet használatához ez a néhány tanács és a tanmenetjavaslat segítséget nyújt. | | | | | | |
|  | | **Dalok** | **Az óra anyaga** | **Készségfejlesztés** | **Munkafüzeti feladat** | **Zenehallgatás** |
| szept1 | | Ha én cica volnék  Csön,csön gyűrű | Egyenletes lüktetés  Óvodai ismeretek felmérése-  mondókák | Járás módjai; testzajok |  |  |
| 2 | | Én kis kertet  Csip-csip csóka | Hangerő különbségek(halk-közepes-hangos)  Egyenletes lüktetés  Óvodai ismeretek felmérése-  dalanyag | Helyes légzés, hangzó formálás;tiszta intonáció |  |  |
| 3 | | **Rétes kerekes**  **Egykem, begykem** |  | Ritmikus szövegmondás egyenletes mérővel;nevek ritmizálása |  | Bartók: Gyermekeknek I. Süssünk, süssünk CD 15 |
| 4 | | **Gyű paci** **paripa** | Negyed és nyolcad pár előkészítése | Ritmikus szövegmondás;dalok mozgással való kísérése |  | Banchieri A.:Az állatok rögtönzött ellenpontja |
| 5 | | **Tente baba párnára** |  | Ritmikus szövegmondás tapssal és egyenletes lüktetéssel Hosszú és rövid érzékeltetése térben | 3/1. | Galgamácsai népi  mondókák CD  .I 2-3 |
| 6 | | **Most jöttem Bécsből** | Egyenletes lüktetés készséggé tétele | Hosszú és rövid érzékeltetése időben,térben dalok éneklése tapssal | 3/2. |  |
| 7 | | **Lopok, lopok**  **Szőlőt**  **Lementem a pincébe-** |  | dalok mozgással való kísérése-munka mozdulatokkal, éneklése tapssal ;szöveg ritmizálás | 3/3. | Galgamácsai népi mondókák CD 1 |
| 8 | | **Most jöttem Bécsből** | Negyed-nyolcadpár lőkészítése | dalok éneklése tapssal és ritmusnévvel  motívum  kirakás,írás | 3/4. |  |
| Okt  9 | | **Bújj,bújj** |  | Éneklés tapssal ;motívum képekkel kirakás; intonáció korrekció | 3/5. |  |
| 10 | | **Erdő mellett nem jó lakni** | Szó-mi előkészítése | dalok mozgással való kísérése  magas-mély hangok érzékeltetése | 3/6. |  |
| 11 | | **Zsipp-zsupp; Hinta,**  **palinta** |  | magas-mély hangok érzékeltetése;motívum bújtatás | 4/10.  10/3. | Kodály:Egyetem, begyetem CD 5. |
| 12 | | **Fussunk szaladjunk** |  | magas-mély hangok érzékeltetése ritmussal | 4/11.  10/4. |  |
| 13 | | **Lánc, lánc eszterlánc** | **Negyed** és **nyolcad pár** tudatosítása  **ta-ta-titi-ta** | magas-mély hangok érzékeltetése ritmussal egyenletes lüktetéssel  Ritmus tapsolás névvel | 4/7. | Bartók B.:Gyermekek-  nek I.12 Lánc,lánc |
| 14 | | **Esik az eső** | **Ta titi ta ta** | **Ta titi ta ta** motívum  kirakás | 4/8. | Kodály Z.:Hajnövesztő-gyermekkar CD 7 |
| 15 | | **Zöld paradicsom** |  | Ismert ritmus motívumok gyakorlása-kezdő helyen-írás | 4/9. |  |
| 16 | **Kék selyemkendő** | Lassú és gyors -metrumérzékelés | Ismert ritmus motívumok gyakorlása-záró helyen-kiemeléssel  Lassú és gyors kopogás | 5/1. | Kodály Z.:Katalinka-gyermekkar CD 8 |
| nov.-17 | **Hajlik a meggyfa** |  | Ismert ritmus motívumok gyakorlása-közép helyen | 5/2. | „Amikor a pásztor elvesztette a kecskéit „-mese furulyával CD 11 |
| 18 | **Ilyen cica**  **Harangoznak** | **Titititit ta ta** | Ritmus visszhang | 5/3. |  |
| 19 | **Szólj síp szólj!** | **Szó-mi** tudatosítása,kézjele  A **vonalrendszer** megismerése  Eredeti népzenei felvétel-furulya | Kézjeles gyakorlás  Szó-mi kirakása  Ismert ritmus motívumok gyakorlása-kezdő helyen | 5/4 (alma)  10/5. | Csík megyei furulyadallam CD 12 |
| 20 | **Gólya viszi** | **Titititi titi ta** | Kézjeles gyakorlás  Szó-mi kirakása-különböző helyeken | 6/6.  10/6.  11/7. | ? |
| 21 | **Koszorú,koszo-rú** | **Titi ta titi ta** | Szó-mi felismerés ismert dallamokban-kézjeles gyakorlás  Ismert ritmus motívumok gyakorlása-záró helyen | 6/9.  11/8.  11/10. | L. Mozart:Gyermek  szimfónia I. tétel |
| 22 | **Hull a pelyhes** |  | Szó-mi motívumok megszólaltatása alkalmi hangzókkal | 5/4.(gomba)  10/11.  11/11. | Mozart:Változatok egy francia gyermekdalra –zongora CD20 (részletek) |
| 23 | **Ó aki Szent Miklóst szereti** |  | Olvasás ritmusjelekről;dallam-bújtatás | 5/5. | Dohnányi :Változatok egy gyermekdalra-részlet |
| 24 | **Luca, Luca Luca, Luca kitty-kotty** | Eredeti népzenei felvétel | Szó-mi motívumok olvasása kottáról  Kézjeles éneklés | 6/8. | Lucázás CD 31 |
| Dec  25 | **Suttog a fenyves zöld erdő** | Ünnepi óra**-Mikulás**  Daltanulás;zene-  hallgatás,  beszélgetés  Többszólamúságra nevelés | Ritmuskíséret dalhoz;dallam improvizáció szó-mi hangokon-kirakóra helyezés | 8/11. | Karácsonyi dalok CD 32-36 |
| 26 | **Karácsonynak**  **éjszakáján** | Luca napi szokások,a népszokások ismertetése | A zenei motívumok egységes megformálása | 6/10. | Kodály:Karácsonyi pásztortánc CD 37 |
| 27 | **Kis karácsony, nagy karácsony** | Ünnepi óra-  **Karácsony**  zenehallgatás,  beszélgetés | Ritmus tükör |  | P. I. Csajkovszkij: Diótörő I. felvonás 1. kép III. felv. 3. kép (babák táncai ) |
| Jan  28 | **Aluszol-e jó juhász** | Furulya a műzenében | Felelgetős énekléssel szó-mi hangokon | 11/9. | Új esztendő,vígságszerző  CD 38 |
| 29 | **Benn a bárány** | **Titititi titititi**  Furulya és zongora együtt | Ismert ritmus motívumok gyakorlása-záró helyen | 6/7.  14/2.-3. |  |
| 30 | **Ég a gyertya** | A lá hang előkészítése | dalok mozgással való kísérése hangviszonyok érzékeltetése ( lépés-ugrás)  Szó-mi motívumok olvasása kottáról | 14/4.-5. |  |
| 31 | **Án,tán, ditijom** | Improvizálás s-m hangokon | dalok mozgással való kísérése hangviszonyok érzékeltetése ( lépés-ugrás)  Szó-mi motívumok olvasása kirakóról | 9/16.  11/12. | Jacob van Eyck:Engels Nachtigaeltje-reneszánsz furulyamuzsika |
| 32 | **Ti-vi-to-vi tács** | A negyed értékű szünet előkészítése,belső hallás fejlesztés | Egyenletes járással éneklés a szünet kitöltése alkalmi mozdulatokkal  Ismert ritmus motívumok gyakorlása-kezdő helyen | 9/17. | Bartók:Három Csík megyei népdal |
| 33 | **Hess el sas** | Ismert ritmus- és dallamfordulatok gyakorlása | Kézjelről dallamfordulatok felismerése  Improvizálás mondókára s-m hangokon | 21/10. | Bartók:Héjja,héjja- női kar CD 9 |
| 34 | **Süss fel nap** | A **negyed értékű szünet** tudatosítása | A szünetjel írása | 17/1. | Bartók :Gyermekeknek –Süss fel nap CD 16 |
| 35 | **Körtéfa** | Negyed szünet gyakorlása ismert motívumokban  Ellenritmus | A szünetjel írása  A szó-nál magasabb hang érzékeltetése térben | 17/2. | A,A,A a farsangi Cd 39 |
| Febr.  36 | **Kis kacsa fürdik** | A **lá hang** tudatosítása, kézjele,helye a vonalrendszeren | Szó-lá-mi fordulatok megszólaltatása ismert dalokban; kirakás kottakirakóra  Tapsolás ellenritmussal  Dalok ismétlése azonos kezdőmotívumokkal | 12/2. | Bartók B.Cipósütés- női kar CD 10 |
| 37 | **Iglice, szívem**  **iglice** | A lá hang gyakorlása  s-l-s és s-sl-s-m dallamfordulatok  zongoramuzsika | Dallamfordulatok felismerése hallás után és kézjelről is  kirakás kottakirakóra | 12/1.  12/4. | Bartók: Süssünk, süssünk valamit  CD.16 |
| 38 | **Gyertek lányok ligetre** | ss-sl-s motívum gyakorlása | Dallamfordulatok felismerése hallás után és kézjelről is  kirakás kottakirakóra | 13/9.  15/9.  17/6. | Bartók: Elvesztettem zsebkendőmet  Elvesztettem páromat  CD 17.18 |
| 39 | **Sötétes az erdő** | 2-es ütem előkészítése | Hangszeres kísérettel éneklés-a súlyos és súlytalan megkülönböztetése;  Bújtatás | 7/1.  8/12.  12/3. |  |
| 40 | **Ó Erzsébet** | Gyakorlás :s-l-s-m motívum  2-es ütem előkészítése | Kézjeles éneklés  Testhangokkal kísérés-  a súlyos és súlytalan megkülönböztetése  Dalismétlés negyed értékű kezdő ritmussal | 7/2.  7/3.  16/1. | Beethoven:a moll szonáta op.32 II. tétel  (hegedű-zongora)  CD 27 |
| 41 | **Esik eső karikára** | Negyed szünetes dalok gyakorlása  Többszólamúságra nevelés | Egyenletes járással éneklés + könnyű ostinato tapsolása | 16/2.  17/3.-4. | Kossuth dalok Cd 41-43. |
| 42 | **Nincsen a hazának** | Jó szövegmondással éneklés,ritmikusan megfelelő tempóban  Többszólamúságra nevelés | Egyenletes járással éneklés + könnyű ostinato tapsolása + ritmushangszerrel súly adás;dallam improvizálás szó-mi hangokon | 13/11.  14/6. |  |
| Márc  43 | **Elindult már Kossuth is** | Belső hallásfejlesztés | Ritmus memorizálás | 9/15.  16/3. | Indulók |
| 44 | **Hová mégy te** | **2-es ütem** tudatosítása  Az **ütemvonal** és az **ütemjelző szám** megismerése  Többszólamúságra nevelés | Egyenletes járással éneklés + ritmushangszerrel súly adás  Ritmus felelgetős  olvasás | 8/8.-9.  9/14.  13/6.  16/5. | Kodály: Nyulacska-gyermekkar CD 6. |
| 45 | **Kossuth dalok** | Ünnepi  óra: **Március 15.** |  | 7/4.  14/7. | Kossuth dalok |
| 46 |  | s sl s m motívum gyakorlása | Éneklés kézjellel | 13/10. |  |
| 47 |  |  | Dallamrögtönzés s l m hangokkal | 16/6.-7. | Bach:Badinerie (h moll szvit) CD 28 |
| 48 |  | Az ütemvonal és az ütemjelző szám megismerése gyakorlása | Ritmus kíséret improvizálás;dal illusztrálás játékos mozdulatokkal | 7/5.  12/5. |  |
| 49 | **Én kis kertet kerítek** | 2 ütem gyakorlása | Ritmuskígyó  Ritmus olvasás | 7/6.  15/10.-11. | Bartók:Hegedűduók  Cd 21-26 |
| Ápr  50 |  | Felelgetős ritmusgyakorlat olvasása  Többszólamúságra nevelés | Ritmus improvizáció  Dallam improvizáció l-s-m hangokon | 13/7.-8. | Ma van húsvét napja CD40 |
| 51 | **A pünkösdi rózsa** | Felelgetős ritmusgyakorlat olvasása  Többszólamúságra nevelés | Azonosságok felismerése-jelölése rajzokkal-(ritmikai)  Felegetős  Dallami improvizáció | 15/13. | Telemann:Békák |
| 52 | **Bel,bel** | Felelgetős ritmusgyakorlat kitalálása;vers ritmizálás | Dallamfelismerés záró motívumból | 15/8. |  |
| 53 | **Ó ha cinke volnék** | Legato éneklés, egységes szövegmondás | Dallam improvizáció | 21/12. | Chopin:cisz moll keringő |
| 54 | **Már megjöttünk ez helyre** |  | Dallamfelismerés középső motívumból | 21/11. |  |
| 55 | **Tente baba tente** | Ismétlőjel előkészítése | Azonosságok felismerése-jelölése rajzokkal-(ritmikai) | 20/1.-2. |  |
| Máj  56 |  | Ünnepi óra:**anyák napja**  Verselés,beszélge-tés,dalolás |  |  |  |
| 57 | **Járok egyedül** |  | Azonosságok felismerése-jelölése rajzokkal-(dallam)  Dallami improvizáció-köszönés | 21/13.  22/2. | Mozart: B dúr fagottverseny III.CD 29 |
| 58 | **Kis kece lányom** | 2 ütem gyakorlása  A **záróvonal** megismerése  Ismétlőjel előkészítése | Azonosságok felismerése-jelölése rajzokkal-(dallam)  Olvasás kottából | 15/12.  20/3. | Kodály:Kis kece lányom-bicinium  CD 4. |
| 59 | **Itt a köcsög, mi van benne?** | Az **ismétlőjel**  Többszólamúságra nevelés | Felismerés kézjelről és  olvasás kottából  Éneklés ostinatoval | 18/1.  18/5. | Kurtág Gy.:Játékok-Perpetum mobile |
| 60 |  | Gyakorlás a kotta és írásjelei | Felismerés kézjelről,  kottából | 8/10.  18/1.-2.  19/11. | Bartók:Kis kece lányom-zongoradarab |
| 61 | **Keren , keren kása** |  | Felismerés kottáról  Záró dallamfordulatok felismerése | 18/6.  20/5. | Vivaldi:g moll concerto IV.tétel CD 30 |
| 62 | Mit tanultunk ebből a könyvből? |  | Ritmusértékek | 18/7.  19/9.  20/4.  21/9. | Ismétlő zenehallgatás |
| 63 | Mit tanultunk ebből a könyvből? |  | Dallamhangok | 22/6.  23/12. | Ismétlő zenehallgatás |
| Jún  64 | Mit tanultunk ebből a könyvből? |  | Kottaismeretek | 21/9.  23/14. | Ismétlő zenehallgatás |
| 65 |  | Éneklés,játék,zene-  hallgatás |  |  | Ismétlő zenehallgatás |
| 66 | Tetszés szerint | Éneklés, játék,zene-  hallgatás |  |  | Ismétlő zenehallgatás |